VS002236
Datum: 2004-01-18T01:00:00.000+01:00
datum_sodbe_i_stopnje: 2009-11-10T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 5.000 EUR (za vsakega od tožnikov)
opombe: II Ips 290/2010. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo za vsakega od tožnikov znižana s 5.800 EUR na 5.000 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Zaposlen.

Opomba: Istočasno je bila dosojena odškodnina zakoncu prvotožnika - prav tako zaposlenem!

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3/366, na relaciji Maribor – Gornja Radgona, je presegla običajne meje.

Stanje je trajalo 57 mesecev (od srede januarja 2004 do konca oktobra 2008, ko je bila zgrajena avtocesta, zaradi katere se je promet preusmeril).

Stanovanjska hiša v kateri živita tožnika je:

    od ceste oddaljena 14 m, okna kuhinje z jedilnico gledajo na cesto, okno spalnice, v kateri spita tožnika, pa gleda na cesto s strani,

    v neposredni bližini so zaradi krožišča in prehoda za pešce ter semaforja posebej hrupno zavirali in speljevali tovornjaki.

## Kršitev drugih pravic osebnosti

5.000 EUR Kršitev pravice do zdravega življenjskega okolja.

Tožnika sta bila vse sporno obdobje zaposlena; tožnik je bil zato odsoten po 2 do 3 ure dnevno (večino dela je kot samostojni podjetnik opravil doma), tožnica pa največ 5 ur dnevno. Zaradi hrupa ponoči nista mogla spati. Tožnik je zaradi utrujenosti in nervoze težko komuniciral s strankami, tožnica (učiteljica) pa se je težko koncentrirala pri pripravah za šolo. Pogosto je bila do učencev nestrpna. Komunikacija v družini je bila mogoča le s povišanim glasom, pogosto so se prepirali. Zaradi hrupa ni bilo mogoče gledati televizije, zato so gledali le še oddaje s podnapisi; pogosto so preslišali zvonjenje telefona. Zadrževanje na terasi in pred hišo ni bilo mogoče, druženje s prijatelji so odpadla.

---

OZ člen 179